Male Fantasy

"Male Fantasy" (בעברית: "פנטזיה גברית") הוא שיר שהוקלט על ידי הזמרת-יוצרת האמריקאית בילי אייליש. השיר יצא לאור ב-30 ביולי 2021, על ידי חברות התקליטים דארק-רום ואינטרסקופ, כרצועה מתוך האלבום, Happier Than Ever.

ב-6 בדצמבר 2021, יצא השיר כסינגל השביעי מתוך האלבום, לצד וידאו קליפ שבוים על ידי אייליש.

== רקע ופרסום ==
השיר נכתב על ידי אייליש, יחד עם אחיה, פיניאס או'קונל, שגם הפיק את השיר.<ref name=":16"></ref> "Male Fantasy" היא הרצועה השש עשרה מתוך אלבומה השני של אייליש, Happier Than Ever.<ref name="spotify"/>

ב-30 ביולי 2021, יום יציאת האלבום, עלה קליפ המילים הרשמי לשיר בערוץ היוטיוב של אייליש.

בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-100 מיליון השמעות.<ref name="spotify"></ref>

"Male Fantasy", משמש כסינגל השביעי מהאלבום, ויצא ב-6 בדצמבר 2021.

== הרכב ומילים ==
מיקאל ווד מלוס אנג'לס טיימס תיאר את השיר כ"בלדה אקוסטית עממית".<ref name="latimes"></ref> במגזין רולינג סטון, תואר השיר כ"דיבורים קשים על להסתכל בפורנו, ולא לראות דבר מלבד שקרים".<ref name="rollingstone2"></ref> קיטי אמפייר מהאובזרבר כתבה על השיר: "ב-'Male Fantasy', המובל בגיטרה אקוסטית, אייליש מהרהרת בשקרים שבתעשיית הפורנוגרפיה".<ref name="theobserver"></ref>

במגזין "Clash" נכתב כי "השיר הוא סיום מאופק לאלבום. הוא בנוי כסיפור שקט על שברון לב, והופך את סיפור האהבה שאבדה לחיפוש ומחקר אחר התפקיד שלה בעולם הבידור, הנשלט על ידי גברים, כזה שבו דמותה וגופה מוחפצים. זה ביצוע לירי הממחיש את כשרונה של אייליש, וקיימת בו מעין חרטה - - המושחזת על ידי העיבוד המינימליסטי".<ref name="clash"></ref>

== ביקורות ==
השיר זכה לביקורות חיוביות ולשבחים רבים מצד המבקרים. בהתחשב בהיותו הרצועה הסוגרת של האלבום, אלכס מקלוי מהעיתון המקוון "The A.V. Club" כינה את השיר "סיום מופתי".<ref name="avclub"></ref> גם ג'ון מרפי מהמגזין הלונדוני "musicOMH" החמיא לבחירה ב-"Male Fantasy" כרצועה הסוגרת את האלבום וכתב, "השיר הוא סיום מדהים לאלבום, שמגבש ומשפר את המוניטין של בילי אייליש כאחת מהכוכבות של דורנו".<ref name="musicOMH"></ref>

מרי סירוקי ממגזין "Consequence" תיארה את השיר כ"מדיטציה מיואשת על שברון לב ונשיות מודרנית", וכן ציינה את הרצועה כאחד משלושת השירים הבולטים ביותר באלבום, לצד הסינגל "Happier Than Ever" והרצועה הפותחת את האלבום, "Getting Older".<ref name="Consequence"></ref> האריסון ברוקלהרסט מ-"The Tab" דירג את השיר במקום ה-18 מתוך 47 שיריה של אייליש, וכתב כי זהו אחד מהשירים הטובים ביותר באלבום.<ref name="Thetab"/> ב-MTV אוסטרליה דורג השיר במקום ה-22 מתוך שיריה של אייליש, וכונה "מלנכולי ושמיימי".<ref name="mtvau"/>

=== דירוגים ===
{| class="wikitable sortable plainrowheaders" style="text-align:center;"
!ארגון
!רשימה
!מיקום
!מקור
|-
|MTV אוסטרליה
|כל 50 שיריה של בילי אייליש, מדורגים
|23
|<ref name="mtvau"></ref>
|-
|The Tab
|דירוג כל 48 שיריה של בילי אייליש, מהגרוע עד הטוב ביותר
|18
|<ref name="Thetab"></ref>
|-
|בילבורד
|16 השירים באלבום Happier Than Ever, מדורגים
|4
|<ref name="bbrank"></ref>
|}

== הופעות ==
ב-4 באוגוסט 2021, ביצעה אייליש את השיר בהופעה חיה ל-Vevo.

== קרדיטים ==
* בילי אייליש – שירה, כתיבה, הפקה קולית
* פיניאס או'קונל – כתיבה, הפקה, סינתיסייזר, גיטרה אקוסטית, עיבוד ווקאלי
* דייוויד קוץ' – הנדסת מאסטרינג
* רוב קינלסקי – הנדסת מיקס

== היסטוריית יציאות לאור ==
{| class="wikitable"
!מדינה
!תאריך יציאה
!פורמט
!חברת תקליטים
!מקור
|-
!עולם
|30 ביולי 2021
|הזרמת מוזיקה • הורדה דיגיטלית
|דארק-רום • אינטרסקופ
|<ref></ref>
|-
|}

== הערות שוליים ==

קטגוריה:שירי 2021
קטגוריה:סינגלים מ-2021
קטגוריה:שירי בילי אייליש
קטגוריה:שירים באנגלית
קטגוריה:שירים שנכתבו על ידי בילי אייליש
קטגוריה:שירים שנכתבו על ידי פיניאס או'קונל
קטגוריה:שירים שהופקו על ידי פיניאס או'קונל
קטגוריה:בלדות משנות ה-2020
קטגוריה:סינגלים בהוצאת אינטרסקופ רקורדס